Det er betydelige mængder russisk kul, der i perioder plejer at blive brændt af på Nordjyllandsværket. Men det skal være slut nu. Det besluttede et enigt økonomiudvalg i Aalborg Kommune mandag i lyset af Ruslands invasion i Ukraine. Og det bliver ikke en let opgave. Kraftværket, der ligger i Vodskov, producerer størstedelen af energien Aalborg Forsyning. - En stor del af det, vi brænder af, det kommer fra Rusland, siger Per Clausen (EL), formand for Aalborg Forsynings Energidivision, og fortsætter: - Det er nemmere sagt end gjort, men i situation lige nu er det vigtigt at en træffe  belutning om at gå den vej. Skal finde alternativ Næste leverance af kul fra russiske miner står til at blive leveret i slutningen af marts-starten af april. - Nu går vi i gang med at undersøge, hvilke kontraktmæssige forpligtelser der er, og hvordan vi kommer ud af dem, forklarer Per Clausen. Og så går jagten i gang med at finde alternative energikilder. Kraftværket har tidligere afviklet at få leveret kul fra Colombia, fordi der herskede uacceptable arbejdsforhold for minearbejderne. Det er derfor udelukket. - Det kan godt blive kompliceret, siger Per Clausen. Kan ramme pengepungen 180.000 forbruger får deres fjernvarme gennem Aalborg Forsyning. Så beslutningen kan komme til at berøre mange af kommunens borgere. - Udgangspunktet er, at vi ikke ønsker at købe mere russisk kul. Og hvis det bliver dyrere at producere energi, fordi vi ikke vil bruge russisk kul, så vil forbrugerne og komme til at skulle betale mere, slutter Per Clausen.
Det skal være slut med at fyre med kul fra Rusland på Nordjyllandsværket, besluttede et enigt økonomiudvalg i Aalborg Kommune mandag.